
REFERAT DE APROBARE
al Proiectului de hotărâre privind reaprobarea indicatorilor tehnico-economici ai obiectivului de investiții „Construire și dotare sediu primărie în sat Șoldanu, comuna Șoldanu, județul Călărași”
Subsemnatul, Iulian MARIN, Viceprimarul Comunei Șoldanu cu atribuții de primar,
Văzând:
· Hotărârea Consiliului Local al Comunei Șoldanu nr. 45 din 26 septembrie 2019 privind aprobarea necesității și oportunității realizării obiectivului de investiții “CONSTRUIRE ȘI DOTARE SEDIU PRIMĂRIE”, comuna Șoldanu, județul Călăraşi, prin Programul Național de Construcții de Interes Public sau Social, subprogramul „Sediu primărie”;
· Hotărârea Consiliului Local al Comunei Șoldanu nr. 11 din 31 ianuarie 2020 privind aprobarea predării către Ministerul Lucrărilor Publice, Dezvoltării și Administrației prin Compania Națională de Investiții -„C.N.I.” S.A., a amplasamentului și asigurarea condițiilor în vederea executării obiectivului de investiții „Construire și dotare sediu primărie în sat Șoldanu, comuna Șoldanu, județul Călărași”;
· Solicitarea Primăriei Comunei Șoldanu nr.3878/04.07.2019 privind includerea în Programul Național de Construcții de Interes Public sau Social, subprogramul „Sediu primărie” pentru obiectivul de investiții “CONSTRUIRE ȘI DOTARE SEDIU PRIMĂRIE”, înregistrată la S.C. „C.N.I.” - S.A. cu nr.11624/04.07.2019;
· Devizului General al obiectivului de investiții „Construire și dotare sediu primărie în sat Șoldanu, comuna Șoldanu, județul Călărași”, actualizat în luna iunie 2022 de S.C. DIAMAR ARHI PROJECT S.R.L...
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare..
Analizând prevederile:
· Ordonanța de urgență nr. 47/2022 privind ajustarea prețurilor contractelor de achiziție publică/contractelor sectoriale/ contractelor de concesiune/acordurilor-cadru:
· art. 1 alin. (1) - Prețul contractelor de achiziție publica/contractelor sectoriale/contractelor de concesiune/ acordurilor-cadru, aferente obiectivelor/proiectelor de investiții/lucrărilor de întreținere si reparații curente/reparațiilor capitale finanțate, integral sau parțial, din fonduri publice definite potrivit art. 2 pct. 27 din Legea nr. 500/2002 privind finanțele publice, cu modificările si completările ulterioare, si, respectiv, la art. 2 pct. 32 din Legea nr. 273/2006 privind finanțele publice locale, cu modificările si completările ulterioare, sau din fondurile proprii ale autorităților/entităților contractante prevăzute la art. 4 alin. (1) din Legea nr. 98/2016 privind achizițiile publice, cu modificările si completările ulterioare, la art. 4 alin. (1) din Legea nr. 99/2016 privind achizițiile sectoriale, cu modificările si completările ulterioare, respectiv la art. 9 lit. b) si c) si art. 10 alin. (1) lit. b) si c) din Legea nr. 100/2016 privind concesiunile de lucrări si concesiunile de servicii, cu modificările si completările ulterioare, aflate in derulare la data intrării in vigoare a prezentei ordonanțe de urgenta, se ajustează, in condițiile prezentei ordonanțe de urgenta, pentru a tine seama de orice creștere sau diminuare a costurilor pe baza cărora s-a fundamentat prețul contractelor.
· Ordonanței Guvernului nr. 25/2001 privind înființarea Companiei Naționale de Investiții – „C.N.I.” S.A., cu modificările și completările ulterioare;
· Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, modificată și completată: 
· art. 5 alin. (4) - Elaborarea proiectului tehnic de execuție este condiționată de aprobarea prealabila a indicatorilor tehnico-economici si emiterea autorizației de construire/desființare a executării lucrărilor.
· art. 7 - (2) Scenariul/Opțiunea tehnico-economic(a) optim(a), recomandat(a) potrivit alin. (1), cuprinde:
b)principalii indicatori tehnico-economici aferenți obiectivului de investiții;
(4) Indicatorii tehnico-economici prevăzuți la alin. (2) lit. b) cuprind:
a)indicatori maximali, respectiv valoarea totala a obiectului de investiții, exprimata in lei, cu TVA si, respectiv, fără TVA, din care construcții-montaj (C+M) in conformitate cu devizul general;
b)indicatori minimali, respectiv indicatori de performanta - elemente fizice/capacități fizice care sa indice atingerea țintei obiectivului de investiții - si, după caz, calitativi, in conformitate cu standardele, normativele si reglementările tehnice in vigoare;
c)indicatori financiari, socioeconomici, de impact, de rezultat/operare, stabiliți in funcție de specificul si ținta fiecărui obiectiv de investiții;
d)durata estimata de execuție a obiectivului de investiții, exprimata in luni.
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare. Ordonanței de urgență a Guvernului nr. 57/2019 privind Codul administrativ: 
· art. 129 alin. (1) - Consiliul local are inițiativa si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale;
· art.129 alin.(2) lit. b) - Consiliul local exercita următoarele categorii de atribuții: … atribuții privind dezvoltarea economico-sociala si de mediu a comunei, orașului  sau municipiului;
· art.129 alin.(4) lit. d) - In exercitarea atribuțiilor prevăzute la alin. (2) lit. b), consiliul local: … aproba, la propunerea primarului, documentațiile tehnico-economice pentru lucrările de investiții de interes local, in condițiile legii;
· art. 139 alin. (3) lit. d) - Se adopta cu majoritatea absoluta prevăzută la art. 5 lit. cc) a consilierilor locali in funcție următoarele hotărâri ale consiliului local: ... hotărârile privind participarea la programe de dezvoltare județeană, regionala, zonala sau de cooperare transfrontaliera;
· art. 240 alin. (1) - Primarul, președintele consiliului județean, respectiv președintele de ședință al consiliului local, după caz, prin semnare, învestește cu formula de autoritate executarea actelor administrative emise sau adoptate in exercitarea atribuțiilor care ii revin potrivit legii;
· art. 243 alin (1) lit. a) - Secretarul general al unității/subdiviziunii administrativ-teritoriale îndeplinește, in condițiile legii, următoarele atribuții: avizează proiectele de hotărâri si contrasemnează pentru legalitate dispozițiile primarului, respectiv ale președintelui consiliului județean, hotărârile consiliului local, respectiv ale consiliului județean, după caz.
Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, propun spre dezbatere și aprobare proiectul de hotărâre nr. 58 din 18.08.2022 privind reaprobarea indicatorilor tehnico-economici ai obiectivului de investiții „Construire și dotare sediu primărie în sat Șoldanu, comuna Șoldanu, județul Călărași”.	

